Poročila, 16.11.2004


Naslov: NOV ZBIRNI CENTER ZA ODPADKE V SEVNICI

Napoved za  voditelja:

Včeraj popoldan so v Sevnici ob občinskem prazniku odprli prvi zbirni center za ravnanje z odpadki v sevniški občini. Februarja so takšen, vendar nekoliko večji center odprli v Spodnjem starem gradu pri Krškem, kljub nasprotovanju krajanov pa ga gradijo tudi v Borštu pri Cerkljah ob Krki. V Posavju očitno več skrbi posvečajo čistejšemu okolju.

T- "GORAN ROVAN>Sevnica 
X- $Jože Grajžl


V sevniški občini na leto zberejo okoli tri tisoč ton komunalnih odpadkov, ki jih zdaj vozijo na deponijo v krški občini. Teh bo poslej manj, saj so s prvim decembrom začel obratovati nov zbirni center za odpadke, ki ga je ob Savski cesti v Sevnici zgradil Kostak, njegova gradnja pa je stala 40 milijonov tolarjev.

T- BOJAN LIPOVŠEK
X- direktor JP Komunala Sevnica

8.02 Računamo, da se bo postopoma količina odpadkov v tem centru večala, tam nekje do 500 kubikov na leto jih bomo tukaj presortiral.

8.36
Mi računamo v naslednjem letu, to je v letu 2005, zadostit vsem predpisom. To pomeni, da moramo postavit nekaj več kot 40 ekoloških otokov. Do zdej imamo postavljenih nekaj več kot 20.

V sevniški občini nameravajo zgraditi še en zbirni center za odpadke v Mirenski dolini. Te naj bi čez dobro leto že vozili na skupni center za ravnanje z odpadki imenovan Cerod, ki bi moral že obratovati.
T- KRISTIJAN JANC
X- župan občine Sevnica

7.06 Določene težave obstajajo, določeni problemi so. Dobra novica je ta, da je država primaknila še nekaj denarja in nam znižala kvote v posameznih občinah, kar je seveda vzpodbudno. Je pa slaba novica to, da to se nekak odmika. Vendar roki so nekako določeni, da 1.1.2006 naj bi bil tisti dan, ko naj bi tovornjaki pripeljali že na odlagališče te naše odpadke.

Zaradi gradnje zbirnih centrov za ločeno zbrane odpadkov in gradnje skupnega odlagališča za posavske in dolenjske odpadke pa se odvoz odpadkov v sevniški občini, tako vsaj zagotavljajo, ne bo podražil.

